Gamtoos se ekspo-program | News24
Gamtoos se ekspo-program
Die 'groentemandjie' van die Oos-Kaap gaan op 6 en 7 November sy beste landbou-voet tydens die jaarlikse Gamtoos-ekspo op Patensie voorsit.
Die fokus is op die landboubedrywighede van die kontrei met talle uitstallers wat die jongste landboumodelle asook ander voertuie tentoonstel.
Benewens die fokus op landbou, kan besoekers uitsien na 'n praatjie deur bekende ekonoom en rubriekskrywer prof. Johan Willemse, 'n steak-braai met Nic Stevens, vermaak deur Lizz Meiring en die kans om R5 000 te wen.
) Om 09:00 is daar 'n ontbyt met FNB en bekende ekonoom en rubriekskrywer, prof. Johan Willemse. Die fokus is op Hoe beplan jy jou boerdery besigheid en betrek die familie - hoe lyk die ekonomie en landboumarkte?
Die koste is R1 000 per tafel van agt.
Willemse, 'n suksesvolle familie-entrepreneur, het verskeie toekennings as ekonoom en rubriekskrywer ontvang. Die toekennings sluit in Landbouskrywer van die Jaar, ABSA/Sake se Ekonoom van die Jaar, Veevoervervaardigers se Persoon van die Jaar, Landbouskrywersvereniging se Landboukundige van die Jaar, en Landbou Ekonomie Dosent van die Jaar.
Hy is tans 'n professor by die Departement Landbou-Ekonomie by die Vrystaat Universiteit, die trustee van die UV Voorsorgfonds, die nie-uitvoerende direkteur van AFS en die nie-uitvoerende voorsitter van Nictus Ltd groep.
Verder bestuur Willemse sy eie boerdery, en veevoer- en toerisme-besighede.
) Kuier lekker met Nic Stevens om 19:30 en geniet 'n heerlike 'steak'-ete. Stevens is be-kend vir treffers soos Toeter Skoeter, Jonk Bly, Dis altyd lente en Jy maak my mal.
Kaartjies kos R120 per persoon en sluit 'n braai en dans in. 'n Kontantkroeg sal beskikbaar wees.
) Besoekers staan 'n kans om R5 000 tydens die Rugby-Bal-Val te wen. 'n Helilopter sal om 10:00 sewe rugbybal na mekaar op die rugbyveld laat val. Die blokke waarop die balle val en met onderskeie pryse gemerk is, se kaartjiehouers sal die volgende pryse wen:
, Eerste bal: R5 000
, Tweede bal: R2 500
, Derde bal: R1 000
, Vierde tot sewende bal: R500 elk
Kaartjies kos R50 elk en is by die skool of leerders van die Laerskool Gamtoosvalei be-skikbaar.
) Geniet 'n heerlike oggend met Lizz Meiring in Langpad en Lipstiek om 11:00 in die Gamtoosvallei. Met 'n reusehandsak delf sy diep in elke vrou se belangrikste bagasie - haar handsak. Die vertoning vertel van haar ervaringe op die pad en hoe items uit daardie handsak al haar lewe gered het.